Serment par luy faict de dire vérité A dict quil a 
bonne congnoissance de Guy disque, escuier, sieur du 
Manoir, a présent mareschal des logis soubz la 
charge de Mgr. de Piennes, gouuerneur et lieutenant 
général pour le Roy à Metz, auquel appartient de Ja 
Succession de ses prédécesseurs la terre de seignourie 
du Manoir, size au païs de Boullenois, tenue de : 
l’abbaie de Samer au bois, Lequel il a veu et congneu 
bien joeune et pour le present ne sauroit estre eagé 
plus de 40 à 42 ans, et long temps a quil porte les 
armes au service du Roy et s’est trouvé en plusieurs 
endroictz ès guerres tant estrangères que cyuilles et 
que lors de la prinse de la ville de Boullongne quy 
fut'en lan 1544, où luy depposant estoit au siège 
enfermé dans la dicte ville avecq feu Wallerand 
Fournel, son père et aultres, ledict sieur du Manoir 
pouuoit estre eagé seullement de 7 à 8 ans et que 
lors de ladicte prinsé de ladicte ville de Boullon- 
gne”plusieurs personnes tant seigneurs que aultres 
auroient perdu leurs moeubles, tiltres, pappiers et 
enseignemens, qui seroient demeurez en ladicte ville, 
et de faict demeura grand nombre de pappiers et 
registres tant dé la Seneschaucée de Boullenois, mais- 
trise des eaux et foresiz que aultres qui furent 
perduz ét adhirez mesmement en la maison de luv 
dépposant, ce quil sçait pour les avoir veu, desquelz 
du deppuis ne s’est peu recouurer, et aussy que par le 
 moïen des guerres qui auroient contynué long temps, 
plusieurs chasteaux, abayes et maisons auroient esté 
bruslées et ruynées, Sy comme l’abaye du bourg de 
Sämer dont ladicte seigneurye du Manoir est tenue 
et plusieurs tiltres et enseignemens aussi bruslés, 
x 
